ئیبن جەزەری

موحەممەد کوڕی موحەممەد کوڕی موحەممەد کوڕی عەلی کوڕی یوسف ناسراو بە ئیبن جەزەری (عەرەبی:إبن الجزری)، ئیمامی حافز، شافعی مەزھەب، شێخی قورئانخوێنان.
لە دیمەشق لە دایک بووە و باو باپیرانی دەگەڕێتەوە جزیر، ھەر لەبەر ئەوەشە ناسناوی "جەزەری"یە.

دەگووترێ باوکی ئیبن جەزەری پێش لە دایک بوونی ئیبن جەزەری ساڵی ٧٥٠ی کۆچی حەجی کرد و ئاوی زەمزەمی خواردەوە بە نیەتی کوڕێکی زانا، داوای لە خودا کرد کە کوڕێکی پێ ببەخشێ و ئەو کوڕەش ببێتە زانا.
ئیبن جەزەری لە شەوی بیست و پێنجەمی ڕەمەزانی ساڵی ٧٥١کـ لە دایک بوو، قورئانی لەبەرکردووە لە ١٣ ساڵی، ئیمام بووە لە ١٤ ساڵی.

لە گۆڕەپانی بەرھەم نووسیندا بەرھەمی زۆری ھەبووە لە چەند بوارێکی ئیسلامی، یەکێک لە بەرھەمە بەناوبانگەکانی پەرتووکی پێشەکیی جەزەری یان مەتنی جەزەری کە لە ١٠٩ بەیتە شیعر پێکھاتووە لە باسی زانستی تەجوید، تیایدا باسی دەرچەی پیتەکان و سیفاتی پیتەکان و ئەحکامەکانی تەجوید و ھتد بە شیعر دەکات.

 چەند نمونەیەک لە بەرھەمەکانی 
بەرھەمی زۆرن، بە تایبەت لە زانستەکانی قورئان، ئەمانەش چەن نمونەیەکن:
 (تحبیر التیسیر فی القراءات العشر)، لە چاپ دراوە.
 (البیان فی خط عثمان)
 (نحفة الإخوان فی الخلف بین الشاطبیة والعنوان)
 (البدابة فی علوم الروایة)
 (مقدمة علوم الحدیث)
 (الإجلاء والتعظیم فی مقام إبراھیم)
 (الإصابة فی لوزام الکتابة)

 تاری پەیوەندیدار 
 پێشەکیی جەزەری

 سەرچاوەکان 
 ڤیدیۆ: شێخ ئەیمەن ڕوشدی سوەید: باسێکی ئیمام ئیبن جەزەری
 ویکیپیدیای عەرەبی

پۆل:سوننە
پۆل:لەدایکبووانی ١٣٥٠
پۆل:مردووانی ١٤٢٩
پۆل:زانایانی فەرموودە
پۆل:نووسەرانی موسڵمان
پۆل:قورئانخوێنان
پۆل:ئەشعەرییەکان
پۆل:شافعییەکان
پۆل:ئیمامەکانی سوننە